ming030890/wiki-yue-high-quality huggingface dataset:
香港聖公會明華神學院

香港聖公會明華神學院（英文：Hong Kong Sheng Kung Hui Ming Hua Theological College）由聖公會港澳教區嘅前任主教何明華會督響1947年設立，前身係聖公會明華學院，為當時港澳教區嘅平信徒提供培育課程。1996年，香港聖公會教省準備成立，明華學院為配合訓練教省嘅聖職人員，變成今日嘅明華神學院，栽培牧者同平信徒。神學院響中環己連拿利學員可入住香港大學聖公會聖約翰學院或廣傑樓宿舍。
學院提供神學學士課程，修讀科目包括聖經研究、教會歷史、基督教教義、基督教倫理、牧養神學、同哲學等。學院亦提供其他學習機會好似各類唔同嘅課程。

歷史
「明華學院」由當時英國維多利亞教區嘅何明華主教喺1947年成立。係第一間培育中國平信徒嘅學院，特別關顧弱勢社群教育工作。1996年，學院改名做「聖公會明華神學院」， 受命於香港聖公會，致力培訓喺教會全職事奉嘅聖品人。呢項工作一直持續到今日，成為教省神職人員同信徒培訓中心。
由1947年開始，學院嘅工作獲得廣泛嘅認同。神學院鼓勵信徒積極參與教會生活；開辦高質素嘅神學課程，畀信徒從中探索，深入了解佢哋嘅信仰。
許寶恆

許寶恆（英文：Alice Hui，1999年8月6號—）係香港女藝人，2021年參加ViuTV搞嘅《全民造星IV》攞到第13名，跟住入咗MakerVille做合約女藝員。

簡歷
許寶恆2021年參與ViuTV搞嘅真人騷選秀《全民造星IV》，最後攞到第13名，不過佢並未獲選入節目搞嘅女團。2022年佢正式加盟ViuTV，主要做節目主持。
尤諾斯

尤諾斯係希臘神話嘅神，同蓋亞生咗第一代12位泰坦神。天王星嘅歐洲文名好多係用佢個名。
水瓶宮

水瓶宮（粵拼：seoi2 ping4 gung1）係占星術黃道十二宮入面嘅第１１宮，黃經由300°去到330°。呢個喺天文學原對應嘅星座係水瓶座，喺太陽節氣係由大寒之後去到雨水之前，日期大約係每年嘅1月20號去到2月18號。
喺也門占星學（中文：也門占星學），水瓶宮嘅附庸星（中文：附庸星）係距離太陽最近同埋公轉週期最短嘅水星，代表水星表面嘅溫度到咗夜晚會降到去100K；喺密宗占星學（中文：密宗占星學）裡面，水瓶宮嘅神秘守護星係木星，而層次守護星係月亮。

黃道十二宮
黃道十二宮裡面嘅星座，順序依次係：
♈︎ 白羊宮；
♉︎ 金牛宮；
♊︎ 雙子宮；
♋︎ 巨蟹宮；
♌︎ 獅子宮；
♍︎ 處女宮；
♎︎ 天秤宮；
♏︎ 天蠍宮；
♐︎ 射手宮；
♑︎ 摩羯宮；
♒︎ 水瓶宮；
♓︎ 雙魚宮。

符號同象徵
水瓶宮代表住寶瓶瀉出嚟嘅水，佢嘅守護星（中文：行星 (占星術)#占星十二星座與宮位的主星）係天王星，代表嘅金屬係鈾，呢個係源自天王星嘅英文「Uranus」，而天王星呢個名係嚟自代表「天空」嘅希臘神祇—尤諾斯。水星係水瓶宮嘅擢升守護星（同也門占星學嘅附庸星相同）。水瓶宮嘅代表顏色係銀色，亦都代表住人嘅腳膼同埋重生（中文：再生）。
水瓶宮仲有天秤宮同雙子宮都屬於占星學裡面依照亞里士多德時期認為構成宇宙嘅４元素說裡面嘅４分類法入面嘅氣象星座，意象係瀰漫嘅大氣；呢個係占星學入面嘅３分類法，本位（又叫主導）、固定、變動入面嘅本位星座；水瓶宮喺占星學入面嘅２分類法中係陰陽裡面嘅陽性星宮（中文：陽性星宮）。水瓶宮嘅對反星宮係獅子宮。占星術認為而家人類正喺雙魚座年代（中文：雙魚座年代）嘅末期，即將入到去水瓶座年代（中文：寶瓶座年代）（可以睇睇新紀元運動（中文：新紀元運動））。

符號編碼
水瓶宮嘅天文符號（中文：天文符號）係♒，呢個符號編碼記載喺雜項符號（中文：雜項符號 (Unicode區段)#區段字符表）。
U+2652 ♒ aquarius
FL Studio

FL Studio，花名 Fruity Loops（2003年之前係正名，寫 FruityLoops），係一款由比利時公司 Image-Line 出嘅數碼音樂工作站（DAW）；較為適合寫電子舞曲、Hip hop 同有重覆性（loop-based）嘅電子音樂，用嚟處理重覆性樂句嘅機制佢哋叫 ｢pattern｣（模式）。
佢淨係可以喺 Microsoft Windows 同 macOS 用，按功能分四個版本，包括基礎版（Fruity）、進階版（Producer）、高級版（Signature）同完整版（All Plugins Edition）；不過佢另外仲個有流動版，可以喺 Chromebook 用，流動版唔係同一個程式，但係功能相若。
呢隻 DAW 本來並唔係設計畀音樂人用，設計人亦冇音樂背景，設計上用咗遊戲化，等用起嚟容易上手啲；用家介面亦有其他特點，例如係加減音符都只係撳一下，唔使雙擊。
FL Studio 亦可以當虛擬樂器用。主要係透過佢提供嘅一個佢哋叫 ｢VST 外掛｣ 嘅外掛程式，將佢變成另一個 DAW 嘅 VST 或者 AU 虛擬樂器，佢原先亦可以用 ReWire 協議達致類似效果，但係後者喺2020年之後已經唔建議用。
FL Studio 影響咗幾種電子舞曲嘅發展，有啲好賣得嘅專輯用嘅虛擬樂器都係 FL Studio 嘅預設，Grime 嘅 140BPM 速度亦都就係 FL Studio 嘅預設速度。

簡史
FruityLoops 嘅第一個版本（1.0）由 Didier Dambrin 開發，1997年12月18號完成，但係冇正式推出，正式推出係喺1998年初，之後佢就快速經歷咗一系列嘅大型升級，令佢變成咗一個受歡迎同多功能嘅數碼音樂工作站。
2003年，佢哋嘗試喺美國註冊商標，點知家樂氏因為佢哋出嘅一款嘢食同佢撞名，所以反對佢哋註冊，於是 Image-Line 將 FruityLoops 改名做 FL Studio。
支援 macOS 嘅 FL Studio 版本喺2013年開始整，2018年5月22號推出。

收費模式
喺推出初期，佢嘅試用版已經係有齊正版嘅所有功能，只係唔可以存檔，但係好多人一係長期用試用版唔畀錢，一係用盜版，搞到套軟件要賺到錢，要等差唔多5年之後，等到有足夠嘅人畀錢買，先至賺到錢。
佢嘅試用版目前係21日內任用，之後可以存檔，但係唔可以開返存咗嘅檔案；佢亦係市面上唯一一個畀一次錢之後無限次免費升級嘅 DAW。
12月29號

12月29號係公曆年嘅第363日（閏年第364日），離年尾重有2日。
<< - 12月 - >>



大件事
1845年：德薩斯共和國併入美國，成為美國第28個州。
1911年：大蒙古國由大清獨立。
1928年：「東北易幟」。
1937年：愛爾蘭採用新嘅愛爾蘭憲法，將國名正式定為「愛爾蘭」（Éire）。
1938年：汪精衞發表《艷電》公開叛國投日。
1940年：英國首都倫敦受到德國戰機轟炸、掉燃燒彈，倫敦舊區大火，有歷史價值嘅建築焚毀。
1952年：鹿窟基地案（中文：鹿窟基地案）。
1968年：南京長江大橋起好通車。
1969年：剛果共和國總統恩古瓦比（法文：Marien Ngouabi）創立剛果勞動黨（法文：Parti congolais du travail），成爲剛果嘅執政黨同唯一合法政黨。恩古瓦比做剛果勞動黨中央委員會主席、共和國總統、國家元首兼國務委員會主席。
1991年：中華航空一貨機由中正國際機場飛去美國安克拉治期間失事（中文：中華航空358號班機空難），機上5人咸不剌死晒。
1991年：第1屆烏茲別克總統選舉，由伊斯蘭·卡里莫夫當選。
1993年：中國宣布由1994年開始取消人民幣官方同埋市雙軌制，實行單一浮動匯率制，人民幣匯價併軌。
1993年：世界最大露天佛像香港大嶼山天壇大佛舉行開光大典。
2002年：中國喺酒泉衛星發射中心成功發射神舟四號飛船，進行無人狀態下全面考核嘅一次飛行試驗。
2005年：印尼政府撤離最後一批駐守亞齊省嘅非當地部隊，蹂躪亞齊近三十年嘅內戰宣告結束。
2006年：英國女探險家漢娜·米肯德到咗南極點，以40日時間創造新嘅「單人最快南極探險紀錄」。
2008年：第9屆孟加拉國國會選舉。
關百豪

關百豪，JP，香港生意人，（時富集團主席、時富投資同實惠家居嘅老細），同時亦都係第14屆嘅全國政協香港委員。

政治同社會參與
關百豪曾經喺2004年至2006年獲選為香港零售管理協會嘅主席，並且喺2023年獲得委任做第14屆全國政協委員嘅特邀香港人士。
佢曾經參與公開聯署支持北京未經諮詢或香港人同意，強行訂立嘅《港版國安法》。

選舉同提名經歷
喺2016年，佢成為香港特别行政區選舉委員會批發及零售界委員。之後，佢有份提名林鄭月娥參與2017年香港行政長官選舉。
喺政府大幅度削減直選議席比例同埋限制民主派參選嘅首次立法會選舉，佢提名陳進雄。
喺2021年9月，佢成為香港特别行政區選舉委員會委員(有關全國性團體香港成員的代表)。2022年，佢喺李家超無提政綱嘅情況下，有份提名李家超參與2022年香港行政長官選舉。

馬主生涯
佢喺2000年代開始喺香港賽馬會做馬主，佢同仔仔關廷軒嘅名下賽駒包括「雷電追擊」、「時機把握」、「標青」、「火耀雷霆」、「無懼風雨」、「魚躍鳥飛」、「魚躍鳥歡」、「如你所願」、「承你所願」、「誠心所願」、「量化歡騰」、「光輝所願」。
邱詠筠

邱詠筠，JP（英文：Winnie Chiu，1980年—），係香港建制派（商界親中派）政治人物兼生意人，帝盛酒店集團總裁同執行董事。佢係邱德根二仔邱達昌個大女，有兩個妹妹邱詠賢、邱詠禧。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會酒店界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會酒店界委員。
喺政府大幅度削減直選議席比例同埋限制民主派參選嘅首次立法會選舉，佢提名陳進雄。
占美·卡特

占美·卡特（James Earl "Jimmy" Carter, Jr.，1924年10月1號—2024年12月29號）係第39任美國總統，1977年至1981年期間就任。占美·卡特屋企係種花生，所以有個花名叫「花生總統」[未記出處或冇根據]。佢係美國歷史以嚟第一個活到一百歲嘅美國總統。
占美·卡特後生嗰陣曾經打過仗，無耐佢返到鄉下種花生，結果一種就種咗過千畝農地。1971年佢當選佐治亞州州長。只係做咗一屆，1976年佢當選美國總統。
對於占美·卡特美國人嘅評價通常都唔係好好，因為美國多數人都認為佢無能。啱啱上任好多法例草案都得唔到通過；經濟上通貨膨脹又解決唔到，失業率重升咗7.5%；外交方面占美·卡特喺1979年伊朗人質危機入面處理手法，亦都經常俾人批評。當時伊朗有班學生衝入美國使館，脅持使館入面好多人。占美·卡特一直以談判手段解決問題，但因此同伊朗嘅關係惡化。最後占美·卡特派部隊營救人質，最後搞到人質死晒咁滯。就因為呢件事加埋經濟政策嘅失敗，1980年占美·卡特輸咗畀列根，連任失敗。
美國人通常話占美·卡特唔做總統嗰陣，比起做總統嗰陣更加稱職[未記出處或冇根據]。佢卸任之後成日都喺國際戰事入面做調停人，結果攞咗2002年諾貝爾和平獎。
劉孝超

劉孝超，香港親中派人士。翊達通供應鏈管理公司董事總經理。
佢曾經代表香港台灣工商協會同台灣立法院院長韓國瑜會面。
麥慶歡

麥慶歡，香港親中陣營政治人、執業大律師，民主思路成員。

政治立場
佢係香港親中派人士，支持香港律師前往大灣區發展。
2024年3月，佢曾經參與聯署聲明歡迎立法會全票通過國家安全條例。

選舉經歷
喺2021年9月，選舉委員會界別分組一般選舉入面，佢係律師會前會長劉漢銓牽頭嘅15人名單成員，成為香港特别行政區選舉委員會法律界委員。之後佢喺李家超無提政綱嘅情況下，有份提名李家超參與2022年香港行政長官選舉。
喺政府大幅度削減直選議席比例同埋限制民主派參選嘅首次立法會選舉，佢提名陳進雄。
小松宮彰仁親王

小松宮彰仁親王（日文：こまつのみや あきひとしんのう，1846年2月11號—1903年2月18號）係小松宮第一代當主，係仁孝天皇契仔、邦家親王第八個仔，佢同時係陸軍軍人，最高官位係元帥陸軍大將大勳位功二級。
佢最初個宮號係仁和寺，後嚟改為東伏見宮，響1881年再改為小松宮。

經歷
當時準備出家嘅嘉彰
彰仁親王1846年響京都出世，係邦家親王第八個仔，嗰時佢叫嘉彰。
1858年，佢成為仁孝天皇個契仔，同年親王宣下，改名叫純仁，同時就任仁和寺第30任門跡。1867年，佢返嚟皇室，自己幫自己改叫仁和寺宮嘉彰親王。響明治維新時期，佢先後就任為議定同埋軍事總裁，又響戊辰戰爭入面做奧羽征討總督去指揮官軍。
1881年卡拉卡瓦嚟日本訪問，而彰仁接受訪問並同佢哋合照
1870年，佢嘅宮號改為東伏見宮，所以尊稱都改為東伏見宮嘉彰親王。1874年爆發佐賀之亂，彰仁擔任征討總督，而響1877年西南戰爭入面，佢做旅團長去平息叛亂。1881年，明治天皇為咗表揚彰仁響明治維新嘅貢獻，所以就另起宮家小松宮畀佢，靈感嚟自仁和寺嘅舊名小松鄉，仲將小松宮改為世襲親王家（小松宮得一代，所以佢唔算係世襲親王家），同時佢改名叫彰仁。同年，大英帝國嘅卡拉卡瓦嚟日本訪問，而彰仁接受咗佢哋訪問。1885年，彰仁認咗定麿王做契仔，將佢改名叫依仁。
彰仁努力模仿歐洲君主國，成日獎勵一啲好有功勞嘅軍人，仲經常自己身先士卒。1890年，佢升為陸軍大將，做過近衛師團長、參謀總長，響甲午戰爭時期曾經做征清大總督去打旅順。1898年，佢畀人列入元帥府，升為陸軍元帥。同時之間，彰仁又都擅長外交，一直努力改善日本同其他國家嘅外交關係，曾經訪問過英國、法國、德國同埋俄羅斯，仲曾經響1902年代表明治天皇接受英國國王愛德華七世嘅加冕儀式。另外，佢仲成日參加社會慈善，做過日本赤十字社（即日本紅十字會）、大日本水產會、大日本武德會、大日本山林會同埋高野山興隆會等等嘅總裁。仲有，佢曾經參加蝦夷地（即北海道）嘅「開拓」運動。
彰仁親王石像
1903年，彰仁病重，本身佢有契仔依仁，但係比起依仁佢更加想將小松宮傳畀細佬能久親王四仔輝久王，所以佢一早將依仁去繼承東伏見宮。同年2月，彰仁過身，終年57歲，葬響豐島岡墓地。但係佢死之後，雖然遺孀賴子曾經要求認輝久做契仔，畀輝久繼承小松宮，但係皇室唔同意，所以小松宮絕家。
但係七年之後，皇室又批准輝久降做華族，以小松侯爵家去繼承小松宮。
高松傑

高松傑（英文：Jacky Chung Kit Ko，1979年1月11號—），香港激進親中派政治人物，菁英會副秘書長，喺香港出世，籍貫中山。

政治立場
高松傑自稱係建制派KOL，對新疆種族滅絕問題持否認態度，對美國亦持不友善態度。

新疆棉花風波中表現
喺2021年3月，多個國際時裝品牌因為新疆種族滅絕問題，宣佈唔再用新疆出產嘅棉花，引起國際社會一啲風波。包括高松傑同黃煒龍在內嘅一啲激進親中共派人士就曾經狙擊其中一個停用新疆棉嘅品牌H&M，話H&M係美國嘅走狗，又曾經同民建聯立法會議員陳恒鑌發起聯署。高松傑同黃煒龍聲稱「中國新疆棉花雪白無瑕」，而高松傑就聲稱自己每晚喺抖音開直播同新疆美女交流。

做騷撕被剪角BNO
喺2020年6月，因應香港局勢惡化，英國外相藍韜文公開表示有意放寬英國國民（海外）護照（BNO）持有人嘅居留期限後，高松傑曾經連同林宇星、石房有激進親中共派人士，去英國駐港領事館抗議，又撕毀BNO護照以示支持國安法。但係就有記者發現，高松傑同林宇星撕毀嘅護照，其中一角已剪去，有網民質疑有人表面愛國但就為BNO續期，又唔願撕毀新護照。而據英國傳媒過往報道，損毀BNO護照係屬於罪行，曾有人因此被罰款350英鎊。
高志森

高志森，MH（Clifton Ko，1958年8月6號—）係香港導演、監製、策劃、編劇、剪輯、出品人同演員，作品包括電影、電視劇、舞臺劇等。

生平
高志森以前係麗的電視編劇，後嚟轉咗去做電影導演。喺1980年代佢多數幫黃百鳴拍戲，1984年拍嘅《開心鬼》就收近二千萬票房，破咗香港票房紀錄。佢嘅電影通常都係喜劇，所以比較收得，好似《富貴逼人》系列都拍咗好幾部續集。1992年佢執導嘅《家有喜事》重收四千九百萬票房，再一次破咗香港電影票房紀錄。
近年佢除咗搞電影之外重搞舞臺劇，較為突出嘅有《我和春天有個約會》同埋《南海十三郎》。呢兩部戲都拍咗電影。

爭議事件
有唔少關於高志森嘅爭議，都係同佢政治立場，同埋散播虛假消息有關。另外，佢喺早年同一啲藝人合作嘅問題上，誠信亦被部份嘅人質疑。

用假支票老屈張國榮收錢唔認帳
1994年7月，高志森想請張國榮拍《香江花月夜》，但當時張國榮係黃百鳴東方電影旗下嘅藝人，佢亦接拍咗于仁泰嘅《新夜半歌聲》。高志森以飯局為名，寫咗一張支票畀張國榮，想以示誠意。當時張國榮講明，因為佢係黃百鳴旗下嘅藝人，所以佢嘅檔期由黃百鳴決定，對方已安排佢接拍《夜半歌聲》，所以佢無權決定。但礙於情面，張國榮唔好意思拒絕，暫且收咗支票，並打算詢問黃百鳴意見。之後高志森之後接受周刊訪問，話張國榮收錢唔認數，文章仲刊登一張無畫死線嘅「300萬支票」。高志森喺訪問入面仲話自己有權告張國榮。之後，張國榮喺《娛樂性騷擾》節目入面講番件事，話係當高志森係朋友先暫時收下支票，但數目唔係300萬，而係100萬，自己曾多次拒絕並且表明要問黃百鳴意見先可以決定，冇諗過高志森攞一張「300萬」嘅假支票接受訪問老屈佢，仲話高志森講啲咁嘅嘢簡直係垃圾，行為嗱渣。張國榮又話行內都知道，佢唔會用張國榮個名去收支票 。

諷刺為「真普選」而絕食嘅學生應以自焚絕育代替
2014年佔領中環期間，佢曾經公開回應學民思潮成員宣佈無限期絕食嘅新聞，叫佢哋自焚算數，仲話「你唔好睇我肥肥哋，我每日都有22個鐘頭絕食架（㗎）」。佢攞自焚嚟開玩笑，之後被多人公開譴責，其中1996年曾遭遇八仙嶺山火嘅十大傑出青年張潤衡於面書指責，唔好攞燒傷嘅過程嚟開玩笑。 藝人黃秋生亦對高志森作出批評，話啲人叫佢「低智森」無改錯名，認為佢將絕食同自焚相提並論係低智嘅表現。。之後，佢喺2014年更呼籲為爭取真普選而絕食嘅學生以絕育代替絕食，「一人一紥要求人大收回決定」。

失實批鬥藝發局
喺2021年3月，高志森喺《大公報》訪問中聲稱，藝發局只係撥出數萬港幣資助畀佢監製嘅舞台劇《金鎖記》喺昆明站嘅演出，又聲稱愈嚟愈感到當局對愛國愛港藝術團體有強烈嘅排斥。但係傳媒事後藝發局文件，發現嗰個項目獲批 30 幾萬港元，並唔係好似高志森咁講，金額對比其他項目亦係名列前茅。被揭發報細數之後，高志森拍片道歉，話係身邊同事畀咗唔完整嘅資訊。

政治參與同經歷
佢係香港親中派嘅支持者，和文匯報關係友好。
佢曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
喺2016年，佢成為香港特别行政區選舉委員會體育、演藝、文化及出版界（文化小組）委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(有關全國性團體香港成員的代表)。
高敏

高敏，香港親中派政治人，香港再出發大聯盟發起人之一。
馮韻斯

馮韻斯，香港親中派政治人。

政治立場
佢係香港親中派人士，支持排除異見嘅所謂愛國者治港。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，馮韻斯曾經以民建聯名義參選地區委員會界別（觀塘），攞到162票，成功當選。
國泰航空

國泰航空公司（英文：Cathay Pacific Limited，港交所：00293，OTCBB：CPCAY），係一間以香港國際機場為樞紐嘅亞洲航空公司，亦係香港最大嘅航空公司。旗下嘅子公司有香港快運航空同埋香港華民航空。為寰宇一家成員之一，現任阿頭係賀以禮。
國泰喺香港上市，喺2023年嗰陣佢嘅資產淨值為1,741.15億港元，純利有97.9億港元。
佢哋旗下本來有一間子公司港龍航空（後來改名為國泰港龍航空），但係受到武漢肺炎疫情影響，去到2020年10月21號。國泰宣布國泰港龍航空停止營運，原有機隊全數轉移至國泰名下。

國泰航空作為商學院案例嘅情況
由於國泰航空嘅知名度同商業成功，有唔少學術論文都有引用國泰航空作為佢哋部份嘅研究情景同案例。

網上捍衛品牌行為
學術期刊Journal of Organizational Computing and Electronic Commerce喺2021年11月刊登咗一篇文章討論網上捍衛品牌行為，其中就攞咗幾個香港公眾人物做例子：
民主黨前主席劉慧卿曾經有一次公開投訴國泰航空喺航班上面提供嘅牛肉粥冇牛肉，結果引來一啲唔認同佢政治立場嘅網民對佢人身攻擊，效果就好似為國泰辯護咁，但呢啲攻擊又引嚟一啲人批評攻擊者盲目支持國泰航空。
2020年，喺莊思明非法洩露國泰航空機組人員私隱事件入面，莊思明嘅行為被唔少泛民主派網民批評。之後香港航空借呢件事抽水，引發莊思明當時嘅男朋友楊明對香港航空同網民攻擊。事件最終引發唔少網民對莊思明同楊明反擊，有網民亦批評楊明自恃愛國就大晒。文章就借呢個例子，指出網上捍衛品牌行為唔一定係出於對品牌嘅熱誠，亦可以係對投訴人所作所為睇唔過眼嘅反擊。

飛行常客獎勵計劃
有啲學者亦將國泰航空視為飛行常客獎勵計劃嘅初期成功案例。

畀東方報業集團針對而有「因航」嘅花名
2015年7月開始，東方報業集團旗下報章（包括《東方日報》同《太陽報》）經常報國泰航空嘅負面新聞，每次都用「因管理不善而在全球最佳航空公司排名榜節節下跌的」或類似字眼去形容佢 ，所以畀網民就幫國泰改咗個花名叫「因航」。

歧視唔識講英文嘅乘客
内文：國泰航空被小紅書網民投訴爭議
2023年5月23號，有一位中國網民未經許可，偷錄咗國泰航空空姐喺休息室嘅錄音，並且喺小紅書度投訴國泰空姐唔禮貌對待佢地。呢個事件引起好多社會討論，國泰航空解僱咗三個有關嘅空姐，行政總裁林兆波公開道歉。而另一邊，中國傳媒人胡錫進同香港特首李家超都公開發聲，將呢個事件升級到香港人對中國人嘅歧視心態問題，不過呢啲做法遭到傳媒同部分民主派人士嘅批評。國泰工會亦批評，點解管理層冇好好保護佢哋同埋唔禁止呢啲未經允許嘅錄音事件發生，明明員工指引已經清楚講明呢啲行為係唔可以容忍嘅。
12月25號

12月25號係公曆年嘅第359日（閏年第360日），離年尾重有6日。
<< - 12月 - >>



大件事
800年：查理曼大帝畀教宗聖良三世加冕，成為神聖羅馬帝國皇帝。
1066年：征服者威廉加冕成為英倫國王。
1100年：鮑德溫加冕成為耶路撒冷國王。
1871年：24歲嘅愛迪生同16歲嘅Mary Stilwell結婚。
1915年：蔡鍔宣佈雲南獨立。
1926年：日本天皇嘉仁心臟病死，由裕仁繼位，改年號昭和。
1932年：1932年昌馬地震（英文：1932 Changma earthquake），275死320傷。
1936年：張學良護送蔣介石離開西安，結束西安事變。
1941年：香港總督楊慕琦率領駐港英軍喺半島酒店向日本軍投降，香港淪陷。
1953年：香港九龍石硤尾木屋區火燭，五萬人無家可歸。呢件事促成香港公屋政策。
1955年：第3屆老撾最高人民議會選舉。
1974年：澳洲北部達爾文港受暴風吹襲，71人死，二萬五千人無家可歸，市內幾乎冇一間房屋係完整嘅，水、電、煤氣供應亦中斷。
1991年：戈巴卓夫辭咗蘇聯總統職務。
2005年：JR羽越本線出軌事故。
2010年：臺灣嘅臺南市 (省轄市)同臺南縣合併改制成爲臺南（直轄市）。
2010年：錢雲會案。
2016年：俄羅斯國防部一圖-154飛機由索契飛去敘利亞期間喺黑海海域失事（俄文：Катастрофа Ту-154 под Сочи），機上92人咸不剌死晒。
2024年：阿塞拜疆航空一客機由阿塞拜疆巴庫飛去車臣格羅茲尼期間畀飛彈打中而出現緊急情況，轉飛去哈薩克厄圖緊急降落時同地面碰撞，38死29傷29生還。
2026年FIFA世界盃J組

2026年FIFA世界盃J組會係2024年6月16號至27號期間舉行。小組前兩名球隊聯同八隊成績最佳嘅第三名球隊會晉級淘汰賽。

積分榜
首場比賽將於2026年6月11號開始。 資料來源：FIFA排名規則：分組賽排名準則
都柏林

都柏林（愛爾蘭蓋爾文：Baile Átha Cliath，意思係「跨越淺灘嘅城市」；愛爾蘭文舊名：Dubh Linn，意思係「黑水潭」；英文：Dublin）係愛爾蘭嘅首都同最大城市，靠近愛爾蘭島東岸嘅中心點，位處都柏林郡嘅麗妃河河口。都柏林自中世紀一直係愛爾蘭嘅首都，亦係愛爾蘭島上嘅最大城市。都柏林嘅人口大約有593,000人，而都柏林首都圈嘅人口大約有1,535,000人。
2026年FIFA世界盃I組

2026年FIFA世界盃I組會係2024年6月16號至26號期間舉行。小組前兩名球隊聯同八隊成績最佳嘅第三名球隊會晉級淘汰賽。

積分榜
首場比賽將於2026年6月11號開始。 資料來源：FIFA排名規則：分組賽排名準則
Viu

Viu係一個OTT平台，由香港電訊盈科媒體喺2015年10月26號推出，服務範圍包括香港、馬來西亞、星加坡、印尼同印度，主要提供日本同韓國劇集重溫。
皆因佢個名同免費電視頻道ViuTV好似，啲人成日搞亂兩者，所以佢又會自稱「黃Viu」，沿自佢個App用黃色做主色。
Viu亦有自家製嘅節目，喺2022年打造Viu Original Studio牌頭，曾經由資深媒體人杜之克領軍，2023年分拆出獨立製作團隊Studio VO。而到目前為止以Viu Original名義出品嘅三套香港劇集，實際上都係外判畀本地製作有限公司去拍。
高敏感族

高敏感族（英文：Highly sensitive person，簡稱HSP），又叫高敏感者、高敏人，係指一個人對外間嘅各種刺激比一般人敏感，感受同情緒亦比一般人激烈。現今心理學界普遍認為呢種只係一種性格特質而唔係一種心理病，所以坊間俗稱「高敏症」其實並唔係幾合適。
2026年FIFA世界盃L組

2026年FIFA世界盃L組會係2024年6月17號至27號期間舉行。小組前兩名球隊聯同八隊成績最佳嘅第三名球隊會晉級淘汰賽。

積分榜
首場比賽將於2026年6月11號開始。 資料來源：FIFA排名規則：分組賽排名準則
MediaWiki

MediaWiki係套建基喺網絡嘅Wiki引擎，維基媒體基金會嘅所有搞作，同埋大多數Wiki網站都會採用到呢套軟件。MediaWiki軟件最初係專為維基百科而搞出嚟，今日已經畀一啲機構用嚟做知識管理同內容管理系統。
Mediawiki向外發佈正式版之前，會首先喺mediawiki.org同測試維基上面試行新版本，如果無問題就會分批裝落維基媒體基金會下面各維基網站（包括維基百科），再經過一段時間測試無問題，先會發佈正式版畀其它人下載。

研究
2009年，香港大學嘅一項研究將TWiki同MediaWiki進行比較。作者指出，TWiki常用於教育論文同技術項目嘅合作工具，而MediaWiki最為人熟知嘅係Wikipedia。雖然兩個平台都支持討論同進度追踪，不過TWiki有一個MediaWiki冇嘅"Report"部分。學生認為MediaWiki更易用同更令人愉快。當問及佢地對於知識管理課程組別項目使用MediaWiki嘅看法時，16位回答者中有15位表示佢地更喜歡MediaWiki，給出了"當然"、"一定"等非常肯定嘅答案。
2009年嘅一項比較學生使用MediaWiki同Google Docs嘅經驗嘅研究發現，學生認為Google Docs嘅用戶界面更友好。到2021年，巴西核工程學院嘅研究比較了基於MediaWiki嘅知識管理系統同基於DSpace同Open Journal Systems嘅另外兩個系統。佢指出MediaWiki的優勢之一係易用性，因為Wikimedia基金會一直喺發展Wikipedia，佢嘅用戶界面就設計得更加用戶友好，並且經過長時間嘅大量用戶反饋。
葉清文

葉清文，香港親中派人士。

政治立場
佢係香港親中派人士，曾經參與公開聯署支持北京未經諮詢或香港人同意，強行訂立嘅《港版國安法》。
乙女新夢

乙女新夢（日文：乙女シンドリーム）係香港日系女子獨立歌唱組合，而家成員有Rika（隊長，本名胡敏嘉）、Ai、Maho、Rinka，2017年埋班，前身係乙女奇蹟，2019年正式出道，組合本來目標係喺日本出道同發展，因此早期推出作品全部係日文歌，但因為受到武漢肺炎疫情影響，所以喺2023年將發展目標轉為香港同廣東歌市場，推出首支廣東歌《人間覺醒（中文版）》。2024年11月約滿獨樂有限公司（Dokuran Production）後轉為獨立組合。

演出
註：個人名義嘅影視作品演出，請睇吓成員嘅個人頁。
劉松剛

劉松剛，香港親中派政治人。

選舉經歷
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，劉松剛曾經以民建聯名義參選地區委員會界別（荃灣），攞到110票，成功當選。
二人限聚

二人限聚（英文：Love Style）係香港商業電台叱咤903嘅節目，連埋廣告每集係六十分鐘。主持係歪歪同埋阿酸。係2021年2月1號至2021年9月17號星期一至五晚上八點至九點播放，2021年9月20號至2024年11月29號星期一至五晚上十點至十一點播放。節目每半個鐘前段係以聲音放送對另一半嘅心事；後段就會放送《Single Track》，由兩位節目主持轉流去做。
中文維基百科嘅紛爭

中文維基百科冇辦法以內部機制解決嘅主要紛爭，幾乎統統都關中共事。

中共操蹤讀者及編者
中文維基百科自2015年起，俾防火長城整個封鎖，大陸境內用戶如果唔用VPN等工具「翻牆」，瀏覽及編輯唔到維基百科。雖有防火長城阻隔，但近年中文維基百科湧現愈嚟愈多嚟自大陸嘅用戶，另有身處外地讀書及做嘢嘅大陸用户。以中文維基百科喺2020年在任嘅七十六個管理員為例，中國大陸佔咗其中半數嘅三十八個，另外有廿個嚟自台灣，十七個嚟自香港，仲有一個嚟自澳門。雖然有啲住喺大陸嘅人，因俾公安機關發現「翻牆」睇維基百科而受到處罰，但係政府允許部分同樣處於此地嘅人長期編輯維基百科，佢哋包括唔少姓名及／或樣貌（都）公開嘅管理員。官方嘅《環球時報》甚至為包括大陸翻牆者嘅親中共管理員之權力，被維基媒體基金會剝奪一事，去聲討對方，並刊登評論員文章，其中一篇嘅內容係對一個可能係吹哨者之居美大陸人嘅起底消息及人身攻擊等；另外一篇就話此舉係偏幫邪教分子及極端分子。由於嗰班嚟自中國大陸嘅管理員大部分都明顯偏愛中共，香港同台灣嘅用戶愈嚟愈擔心，同該黨立場衝突嘅聲音會受到更多打壓，令維基百科內容更加偏頗。有個中文維基百科管理員曾經被連續幾年禁止離開大陸，中共唔講明點解，而佢本人及其相熟大陸異見人士則相信，作此懲罰之目的為阻止佢參加互聯網類現場會議。

封殺批評中共之觀點
2006年11月30號，美國《國際先驅論壇報》嘅一篇報導批評中文維基百科敘述另一種歷史觀。報導內容提及中文維基百科「美化毛澤東」等文章，當時中華民國維基媒體協會籌備聯絡人就回應，話大家誤會咗維基百科，話審查其實係由用戶一齊做，但類似嘅批評仲未完全消失。香港時事評論員黃世澤曾經多次批評中文維基百科，認為佢哋嘅內容同管理層都偏幫中共，其中點名批評過百無一用是書生同No1LoveSu，又批評維基媒體基金會一直以嚟都無處理過中文維基百科嘅五毛問題。中國大陸用戶同管理員亦會群起攻擊同佢哋政見有出入嘅人士，即使喺爭議聲中都堅持將佢哋封殺。最尾有三個嚟自大陸嘅管理員，話佢濫用傀儡並將幾個户口永久封鎖，黃世澤鬧對方老屈佢。

貶中共嘅傳媒被踩低
中文維基百科資深管理員AT喺2021年接受香港自由新聞（HKFP）訪問嗰陣講，編輯人士總會搵到唔同政治立場嘅媒體來源嚟支持佢哋嘅觀點。雖然通過引用唔同觀點嚟提出爭議，正係撰寫一篇好文章嘅關鍵，但編輯面對嘅呢啲挑戰並唔係維基百科可以解決嘅問題。另一位受訪嘅香港資深編輯陳德銘係英文同粵文維基百科嘅管理員，佢話喺香港被廣泛接受嘅敘述、資訊同圖像，經常畀中國官方或者親政府嘅媒體質疑。有維基編輯將中國環球電視網等中國官媒當成可靠嘅消息來源，但將香港嘅《蘋果日報》、《立場新聞》等視為唔可信。台灣嘅政治地位喺中文維基百科上面亦經常受到嚟自中國大陸人士嘅挑戰，其中圍繞台灣到底係一個國家，定係中國一個省份嘅問題經常引起兩岸用家發起編輯戰。外界認為維基百科已經淪為中國政府「講好中國故事」嘅「中國大外宣」新工具。

擁護或唾棄反送中之纏鬥
自從2019年反送中運動以嚟，香港同大陸編輯之間嘅分歧日益擴大，彼此爭拗不斷，關於香港政治事件嘅文章，經常出現編輯戰。中文維基百科對於一啲事件嘅形容同字眼，亦陷入爭議。有親中派嘅用戶提出，要禁止引用《蘋果日報》撰寫反送中運動內容，又聲稱冇證據指親中背景嘅《HKG報》誤導讀者等。另外，亦有親中派嘅用戶借用版權名義，或者聲稱啲照片係偽造，唔中立，刪除一啲涉及警察針法暴力嘅照片，但佢哋未有提出證據，或者本來拍攝照片嘅人已經表明可以以自由版權分享。有部份香港嘅用戶認為，一直有啲中國大陸用戶眼中嘅「中立」就係以中共所謂嘅「中立」，佢哋參與嘅目的係宣揚中國政府嘅聲音，有啲其他比較開明嘅中國用戶都頂唔順，而情況喺2019年之後變得更加嚴重。

要求或拒絶港版國安法介入嘅是非
2020年中共強行實施港版國安法之後，維基媒體基金會發出聲明，表示暫時唔受理嚟自香港執法機關嘅非公開信息請求，同埋希望保護編者並為讀者製造一個安全嘅環境。
2021年，一個名叫Walter Grassroot嘅維基編輯，喺中國維基QQ群入面提議向國家安全處舉報香港用戶。事件引發極大爭議，甚至令隸屬維基媒體基金會嘅香港用戶組成員召開咗緊急會議商議對策，並提供指引避免人肉搜尋。之後維基媒體基金會介入調查，2021年9月14號，維基媒體基金會宣布禁止七個嚟自中國大陸嘅用户，同埋移除咗十二個中國大陸管理員嘅權限（睇2021年維基媒體基金會針對中文維基百科嘅行動同埋Wikipedia:2021年基金會針對中文維基百科嘅行動）。

折毛造假事件
内文：折毛造假事件
一位名叫「折毛」嘅中國大陸女維基友冒稱自己係俄羅斯史嘅專家，喺2012年到2022年期間喺中文維基百科建立超過200篇有關俄羅斯史嘅文，但內容大多都係虛假或者臆造嘅。佢嘅造假行徑十年冇維基友質疑，甚至有啲文仲被評爲「好文」「正文」，翻譯到其它語言嘅維基百科入邊，最後係因爲中國大陸網站知乎上用戶發嘅文先令到維基人同埋大衆注意到呢單嘢，引發咗大衆對維基百科嘅公信力嘅質疑。最後，中文維基百科永久封鎖「折毛」。
12月30號

12月30號係公曆年嘅第364日（閏年第365日），離年尾重有1日。
<< - 12月 - >>



大件事
1896年：菲律賓民族英雄黎剎喺馬尼拉俾西班牙殖民政府以叛亂罪槍決處死。
1918年：孫中山寫嘅《孫文學說》成書。乃係《建國方略》嘅部分；書中提出「知難行易」學說。
1919年：英國倫敦嘅律師學院Lincoln's Inn第一次收女學生。
1922年：俄羅斯聯邦、烏克蘭、白俄羅斯、外高加索社會主義聯邦蘇維埃共和國四個加盟共和國組成蘇維埃社會主義共和國聯盟。
1927年：亞洲第一條地下鐵線，日本東京鐵銀座線喺上野站同淺草站之間通車。
1965年：馬可斯成為菲律賓總統。
1969年：馬可斯宣誓連任菲律賓總統。
1991年：英國政府宣佈於1992年撤換香港總督衛奕信。
2001年：羊城通電子收費系統投入試運行。
2001年：中國江西省萬載縣一間由香港生意人投資嘅煙花廠爆炸。
2010年：北京地鐵昌平綫、大興綫、房山綫同亦莊綫開通營運。
2010年：北京地鐵15號綫通車。
2011年：薩摩亞同托克勞為咗經濟因素而由UTC-11時區改為UTC+13時區。呢兩度地區直接由12月29號入12月31號，冇咗12月30號呢一日。
2012年：北京地鐵6號綫通車。
2015年：廣深港高速鐵路福田站開通營運。
官能基

官能基，又叫官能團，係決定有機化合物化學性質嘅原子或者原子團，而有機化合物亦根據佢嘅官能基分做唔同種類。渠地直接影響到唔同有機化合物嘅化學反應，對有機合成有好大嘅幫助。
Image-Line

Image-Line Software，簡稱 Image-Line，係一間比利時軟件公司，整電腦遊戲起家，但係最出名係佢哋整嘅數碼音樂工作站 FL Studio，同埋相關嘅音訊外掛程式，例如 Sytrus 同埋 Harmor。Image-Line 喺 1994 年成立。2007 年，Image-Line 推出 Deckadance，一個虛擬 DJ 控制台應用程式。呢間公司仲整咗EZGenerator，係一個基於模板嘅網絡編輯程式。
牽羊禮

「牽羊禮」係宋朝時期，金國一種極之侮辱嘅接受投降儀式。喺儀式裏，俘虜畀人剝晒衫，赤裸上身，披戴羊皮，頸上綁繩，成隻羊咁，遊街示眾。兩個宋朝皇帝同埋貴族就曾經受過呢種侮辱，而欽宗皇后朱氏，當年得26歲，又生得好靚，受唔到「牽羊禮」屈辱，自殺死咗。

歷史
靖康之亂，金兵贏咗宋軍，有14000人俾金兵俘虜咗，包括宋微宗同埋佢個仔宋欽宗都俾金兵俘虜咗。佢哋俾金兵分成七批，押去北方燕山。第一批係宗朝皇室同埋佢哋既親戚、男丁、女眷總共大約6000人。而呢批俾金兵押去燕山人，途中死咗一大半。到埗之後，大部分女眷俾金人送去軍營做軍妓，另外300個靚啲既年輕皇親貴族女仔，就去咗浣衣院做官妓。
國際米蘭

國際米蘭足球會（意大利文：FC Internazionale Milano），花名國米（Inter）、FC國際（Internazionale），係喺意大利米蘭起家嘅足球會，喺1908年3月9號成立，家下屬於意大利甲組足球聯賽球隊之一。

簡介
佢係意甲唯一冇降過班嘅球隊，亦係第一支喺同一季（2009-10球季）贏到意甲、意大利盃同埋歐聯嘅意甲球隊。

球員
喺2022年5月7號更新。
號碼
乾炒牛河

乾炒牛河係廣東菜式嘅一種，主要以河粉、牛肉、芽菜、韭菜炒成，有啲似泰式pad see ew。喺廣州、香港以至海外嘅粵菜酒家、香港嘅茶餐廳，乾炒牛河幾乎成為必備嘅菜色。

製法
乾炒牛河嘅主要材料河粉，通常煮法係放湯，或炒製。炒製就分為加入茨汁嘅濕炒，同唔加茨汁嘅乾炒。乾炒牛河嘅製法係先將嫩牛肉炒至半熟。然後落油，炒香芽菜、韭菜同洋蔥，落河粉快炒，加入醬油同熟油，最後再放入之前嘅牛肉炒勻。乾炒牛河講究「鑊氣」，一定要猛火快炒。要炒勻之餘，手勢唔可以太快，唔係啲粉就會碎。炒出嚟啲河粉要乾身，油嘅份量亦一定要準確控制，油太多就會出油咁就唔好食，油大少又黐底。因此乾炒牛河被認為係考驗廣東廚師炒菜技術嘅一大測試，手藝好壞一試就知。
屌

屌（粵拼：diu2， 聽），俗寫𨳒，或者屌你老母，原本意思係男人陰莖；之後引申出（企喺男方角度）形容性交時，陰莖抽插陰道動作嘅意思，此義相當於官話嘅肏（俗寫成「操」）字所指；古時官話就已經會用個「屌」字嚟鬧人。多數忌諱字詞嘅意思都會越用越濫；「屌」唔係例外，喺性交動詞意義上，可以泛指各種插入式性行為。

粵語
「屌」指男陰時，同「勢」對應；前者係方言俗字，後者出現喺文言經典。今時今日喺粵語，「屌」係五個所謂粗口字之一，大致有四個意思：一、啲嘢唔順嗰陣，有人會嗑「屌！」噉樣感嘆，所以亦算係一個助語詞；二、亦都會用來表示「扑嘢」；三、用「屌」字嚟鬧人，幾乎只會強調對被鬧者嘅不滿，同色情無關——譬如，甲鬧乙：「屌你老母……」並唔代表甲想同乙個阿媽搞嘢或者批評乙嘅阿媽；甲亦都可能係女性；四、指鬧人呢個行為；「屌人」好多時係指「大鬧人哋」，期間亦都未必用到個「屌」字。

官話
呢個表唔完整，歡迎加料。

大陸
佢地用正字Template:Clarification「肏」、「入」（將「肏」拆走下半截得出），同埋「肏」或「入」嘅多個近音字。。

臺灣
响當今臺灣國語，要粗鄙談性或者傳遞悲憤情緒時，總係靠「幹」同「肏」等字表達。「屌」喺台灣解做「好勁」，通常用於口講，唔係忌諱字，流行意思同廣東口語嘅大相徑庭。喺大陸普通話，該字定位介乎上述兩種狀況之間。

禁字
喺粵語地區嚟講，「屌」算係頭號禁字，由於呢個字喺粵語嚟講極之侮辱；語帶憤恨噉用，等同撩交打。

香港
喺香港，雖然無公開嘅官方文件指明話呢個字係粗口，但係暗地裏有共識，都將呢個字列做粗口兼避用，而政府部門實際上會要喺嚴肅場合道用呢個字嘅人付出代價。喺要靠牌照運作嘅電視、電台等即時傳播媒界，「屌」直頭係頭號禁字，有講「屌」就要用「嘟」一聲去冚住佢，而喺電影出現「屌」，亦都會帶來被評為三級片嘅風險。傳播媒體唔畀講，係根據《廣播事務管理局條例》，但同樣無列明粗口定義，只要有人投訴，就當係粗口（經考察後）。其實傳媒機構有內部守則，講明「屌」字屬粗口。喺立法會會議道講，就隨時會俾主持人下令收聲，甚至趕離場。話雖如此，香港嘅有牌電台同電視台，都有大把直播新聞節目隔唔澌呢個字；喺激烈示威嘅現場，憤怒民眾同失控差人冇停嘅「互屌」（粗鄙對鬧，尤其是狂嗌有個「屌」字嘅詞句嗰種）嘅聲，往往會經大氣電波傳播到出去；每當幕後人員發現唔對路，就可能會消音一陣間，不過反應多數都唔夠快；觀眾同聽眾依然會斷斷續續噉聽到好多橫飛嘅粗口。「屌」字因為太多用途，堪稱「百搭」，成為港人最常用粗口。2017年3月26號第五屆行政長官選舉裁定問題選票嗰時發現一個選委喺選票上寫上「屌」字反對小圈子選舉。

字源
其實屌字因為意思粗鄙，所以用字去正經記錄嘅人唔多，坊間通常當錯佢有音無字，亦有好多求其寫法，例如「肏」、「丟」、「吊」、「𨳒」、「掉」、「丢」、「小」、「挑」同「刁」等。《康熙字典》就以「屌」字為正寫，《李氏中文字典》同《香港粵語詞典》就以「𨳒」做正寫。至於選字究竟係由古（「屌」）抑或從眾（「𨳒」）好啲，未有定論。由於「屌」見於古文言經典，各個電子中文編碼系統，喺好早嘅版本都就已經開始支援。相反，「𨳒」喺中文之中，只係個近代嘅新造字，到咗1999年，先至隨着官方嘅香港增補字符集收錄，而納入規範當中。

臺灣講「屌
屌字嘅官話發音係（ㄉㄧㄠˇ［注音］；diǎo［漢語拼音］）。傳媒上嘅新潮用法，源自臺灣MTV channel一段宣傳：「MTV音樂台，好屌！」。呢句嘢由有「廣告教父」之稱嘅孫大偉創作出嚟，原本意思係：「音樂是有重量的」，形容音樂打動到人嘅能力。廣告出咗街之後，臺灣人亦更加流行噉樣用呢個字，好多人鍾意用「好屌！」去形容一啲好正，令人動容嘅嘢。

越南話講法
屌字嘅北越用個「địt」字，讀[ɗit˩]，接近粵音嘅「秩」。屌字嘅南越用個「đụ」字，讀[ɗʊu̯˨˧]，接近粵音嘅「dou⁵」。通常係同個「má」字一齊用，「đụ má」，讀 ̣[ɗʊu̯˨˧ ma˦˥]，接近粵音嘅「（dou⁵）媽」，就係「屌你老母」嘅意思。
反猶太主義

反猶太主義係一類種族歧視，指嘅係憎猶太人或者猶太教。研究話，反猶太主義係世上最耐嘅一類歧視，喺歐洲史上最犀利。死人最多嘅反猶太暴行，係納粹德國佔領大半歐洲嗰陣嘅猶太人大屠殺，起碼六百萬（67%歐洲）猶太人冇命。 反猶太嘅人，通常散播有關猶太人嘅陰謀論，例如屈猶太人控制政府、攪亂基督教會、劏細路哥攞血做節等。時至今日，唔同地方重有反猶太風氣嘅弊端，例如美國、英國、法國、德國、意大利等大國。
拿坡里足球會

拿坡里足球會（意大利文：Società Sportiva Calcio Napoli）係意大利拿玻里一間足球會，喺1904年成立，而家踢緊意大利甲組足球聯賽。
廣州地鐵11號綫

直到2008年，廣州市新一輪地鐵線網規劃方案又再次徵求意見而重新出現環綫。嗰時用咗8號綫海珠段嘅新港路同昌崗路嚟整條環綫，分別有細環同大環嘅方案。由於1997年嘅B方案，天河中軸線同環市路俾3號綫同5號綫霸咗，所以圍繞兩個方案將東北半環擴大到廣園路、天河北路、中山大道、天府路、員村二橫路走廊一帶，跟住過河入河南同琶洲站接埋一齊。而西半環喺兩個方案都唔一樣：
細環方案：經工業大道、康王路、荔灣路同站前路，到廣州火車站。
大環方案：用1997年方案嘅芳村大道、黃沙大道、環市西路走廊同廣州火車站接埋一齊，再轉入廣園路。
最後市政府決定用大環方案，令嗰時起好咗嘅8號綫琶洲到萬勝圍嗰橛要拆畀第啲路線。
到咗2010年份方案話唔拆8號綫，恢復返之前細環嘅「L」型放射走向，冚唪唥嘅路段都係新起嘅站，但南半環擴大咗，去到逸景路、新滘路嘅走廊，變成特大環線，重改名做11號綫。
雖然初期有徵詢過意見，話要喺32個站嘅基礎上加周門站、上涌公園站同黃埔涌站，但最後定咗加上涌公園站而取消咗瑞寶鄉站，另外嗰兩個站冇加到。
2014年，由於路線穿過白雲山同海珠濕地而引發環保問題，令嗰年份方案將大金鐘到雲臺花園嘅路線改喺廣園中路地底行，而雲臺花園站逼住喺雲臺花園南邊150m嘅廣園中、東路口度起。而石榴崗站唔喺濕地公園門口嘅人行道整地鐵口。
2015年7月初攞咗開工紙之後，由於嗰時重未定到項目資金同設計方案，加上路線遇到好多拆遷補償問題，工期一拖再拖，直到2016年中下旬先至有實際動作。
2015年12月，越秀區有關部門以拆遷困難同埋站距太短嘅理由建議取消田心村站，重俾發改委採納咗，2016年9月嘅綜合管廊項目打包招標入面亦冇寫到田心村個站。但係哩個時候國規委又受理咗田心村站嘅設計方案。後嚟經過向地鐵公司嘅求證，先至話市政府決定咗保留田心村站。

工程
2017年6月26號，石圍塘站準備開工。
2018年4月13號，彩虹橋站已經喺度開挖。
2015年1月底，綫路環評俾廣東省環保廳通過咗，其中提到唔可以喺白雲山範圍內設置工地。
2015年7月，工程可行性研究報告獲得咗批復。
2016年9月28號，11號綫正式動工。第一批動工嘅站點有鶴洞東站同沙涌站。
2016年11月17號，彩虹橋站動工。
2016年11月26號，雲臺花園站動工。
2016年12月27號，上涌公園站嘅工地開始圍蔽。
2017年1月6號，上涌公園站開始施工。
2017年2月28號，南石路站開始施工連續墻。
2017年3月1號，赤沙滘站開始圍蔽施工。
2017年3月15號，芳村大道東站開始圍蔽施工。
2017年3月21號，逸景路站動工，江泰路站開始圍蔽。
2017年3月26號，梓元崗站開始勘探。
2017年4月5號，石圍塘站開始圍蔽施工。
2017年4月29號，沙涌站開始圍蔽施工。
2017年7月19號，廣州火車站開始圍蔽搞綠化遷移工作。
2017年7月25號，芳村站開始圍蔽施工。
2017年8月9號，天河東站開始圍蔽施工。
2017年8月27號，華景路站開始圍蔽施工。
2017年9月11號，大塘站開始圍蔽施工。
2017年11月10號，江泰路站開始圍蔽施工。
2017年11月22號，大金鐘站搞掂第一棟連續墻嘅成槽作業。
2017年11月24號，天河公園站開始圍蔽施工。
2017年12月22號，田心村站開始圍蔽搞綠化遷移工作。
2017年12月25號，廣州火車站工地全面圍蔽。
2017年12月27號，田心村站工地全面圍蔽兼開始施工。
2018年1月4號，流花路站開始圍蔽施工。

走向
綫路由赤沙滘拐向北，穿過黃埔涌之後沿會展東路敷設，過珠江之後行員村二橫路同天府路，喺天河公園西北角轉向西，沿中山大道行到華師正門後向西北穿越華師校園，沿天科路、天河北路敷設，喺天壽路口轉向北行一段再轉向西下穿廣深鐵路，沿廣園快速路、禺東西路同沙河大街敷設，穿越廣州東鐵路貨場後行廣園中路，去到下塘西路跨綫橋轉向西南，下穿京廣鐵路同廣州火車站客運大樓後行流花路，喺流花湖公園東南邊轉向西，沿東風西路行到德坭立交再轉向西南，沿廣茂鐵路行到中山八後再下穿荔灣湖公園到如意坊，過江後轉向東南沿芳村大道敷設，喺廣船下邊轉向東過江，沿廣紙路、泉塘路敷設，下穿江南大道同東曉南路後行上逸景路，喺上沖偏向東南，行上新滘南路，最後返到起點赤沙滘。

車站
廣州地鐵11號線為環綫，由赤沙滘開始逆時針數，車站依次為赤沙、琶洲、員村、天河公園、華景路、華師、龍口西、廣州東站、沙河、雲台花園、大金鐘路、中醫藥大學、梓元崗、廣州火車站、流花、彩虹橋、中山八、如意坊、石圍塘、芳村、大沖口、沙涌、鶴洞東、棣園、燕崗、江泰路、五鳳、逸景路、上湧、大塘同龍潭。綫路全長約44.2km，設站31座。其中廣州東站同廣州火車站配合國鐵部分改造，依家都唔可以開通。

車輛段
本綫喺8號綫赤沙車輛段原址設置同名車輛段一座，接軌站係龍潭同埋赤沙。

聯絡綫
綫路喺車輛段入邊保留8號綫聯絡綫一條，喺天河公園設聯絡綫連接13號綫同21號綫，喺赤沙站設聯絡綫連接12號綫。

轉車車站
廣州東站：換乘1號綫、3號綫同18號綫。
車站位於規劃廣州東站北站房下方，同3號綫北站廳打通，同1、3號綫需要通道轉乘，同18號綫可以通過站台節點換乘。
華師站：換乘10號綫。
車站通過改造可以同10號綫實現L型台台節點換乘。
華景路站：換乘19號綫。
由於本站離19號綫車站較遠，預計係長通道換乘。
天河公園站：換乘13號綫同埋21號綫。
本站三條綫嘅部分同21號綫同時實施，本綫同21號綫係順向跨站台轉乘，包夾21號綫；同13號綫係V形節點換乘，節點喺車站南部。
員村站：換乘5號綫。
由於5號綫建設時未有預留，本站係站廳通道換乘。
琶洲站：換乘8號綫。
呢個站起8號綫嗰時未有預留換乘，通過改造可以實現通道換乘。
赤沙滘站：換乘12號綫。
本站係平行跨站台轉乘，兩綫車站部分同期實施。
石榴崗站：換乘18號綫。
呢個站設計嗰陣未有預留，係站廳通道換乘。
大塘站：換乘3號綫。
本站為T形站廳換乘，11號綫站廳將同3號綫站廳打通。
五鳳站：換乘10號綫。
本站係T形節點換乘。
江泰路站：換乘2號綫。
2號綫起呢個站嗰陣冇預留，將通過改造實現T形節點換乘。
燕崗站：換乘廣佛綫。
本站係站廳通道換乘。
鶴洞東站：換乘佛山11號綫。
由於後者方案尚未穩定，本站換乘信息不詳。
沙涌站：換乘廣佛綫。
本站為L形節點換乘，廣佛綫建設時已經預留換乘節點。
芳村站：換乘1號綫、19號綫同22號綫。
由於1號綫起呢個站嗰陣冇預留，11號綫同1號綫只能係T形站廳換乘；11號綫同19號綫係十字節點換乘。
石圍塘站：換乘佛山5號綫。
本站情況不詳。
如意坊站：換乘6號綫。
本站為T形節點換乘，6號綫起嗰陣已經預留。
中山八站：換乘5號綫。
5號綫同11號綫車站平行，11號綫嘅轉換層將新增通道連接5號綫站台。
彩虹橋站：換乘8號綫同13號綫。
本站11號綫同13號綫係平行跨站台轉乘，同8號綫係T形節點換乘。
廣州火車站：換乘2號綫、14號綫同5號綫。
車站喺廣州火車站東廣場下邊，2號綫起嗰陣冇預留，要喺站廳度轉車；本綫通過新增通道實現同5號綫嘅台台節點換乘；14號綫喺北廣場，換乘方式未知。
廣園新村站：換乘12號綫。
呢個站係平行疊摞換乘車站，11號綫喺負三樓，12號綫喺負四樓。
沙河站：換乘6號綫。
本站6號綫站台將有通道連接11號綫轉換層。
泰拿斯·緹剌

泰拿斯·緹剌（粵拼：taai3 naa4 si1 tai4 laa1；英文：Talus Taylor；1933年9月18號—2015年2月15號）係法國裔美國作家。佢在生嗰時做過生物同數學嘅老師。佢喺1970年嗰時，喺法國巴黎嘅一間咖啡館嗰度出過奇妙家庭變形豆系列嘅公仔書而出咗名。奇妙家庭變形豆喺1976年變成份人仔書同雜誌。
2015年2月15號緹剌喺巴黎死咗，但佢嘅死訊去到2015年3月先至俾法國媒體公佈。
伊莎貝雨蓓

伊莎貝雨蓓（法文：Isabelle Anne Huppert，1953年3月16號—）係法國一個女演員，喺1971年出道。
佢青少年時已經對演戲有興趣，1968年考入Versailles Conservatory。16歲時，就初登大銀幕，演出《福斯丁與美麗的夏天》。至後佢陸陸續續拍咗15齣電影，直至現在1977年嘅《花邊女工》，開始引起國際影壇注意，憑《花》片演活一個飽受情傷嘅女子而贏得英國電影及電視藝術學院頒發最佳新人獎。之後，佢接拍查布洛嘅《維奧納蒂》，成為康城影展影后。之後，佢一共演出過查布洛7齣電影。1988年，佢演出查布洛作品《女人韻事》而奪得威尼斯影展影后，之後再憑1995年嘅《冷酷祭典》再奪威尼斯影后，《冷》片同時令佢首奪法國凱撒電影獎影后。2001年，佢憑《鋼琴教師》再奪康城影后。2016年的《烈女本色》，就令佢贏得美國金球獎最佳女演員，同時又獲提名奧斯卡最佳女演員。此片又令佢再次贏得凱撒獎影后。
佢同時亦活躍於舞台演出。除咗喺法國演出外，1996年曾到倫敦演出，2005年亦到過紐約踏台板。
何灝浩

何灝浩（粵拼：ho4 hou6 hou6；1990年8月19號—）係中國大陸嘅一位從事互聯網業務嘅白領，廣東廣州人，祖籍湖南，曾經參加過周星馳搞嘅電影《美人魚》而出名。

生平
何灝浩喺1990年喺湖南出世，細個時跟咗阿爸阿媽去咗廣州讀書，細細個重學埋游水，9歲時入咗廣州花樣游泳業餘體校學咗10年游水，2003年參加咗喺廣州動物園海洋館辦嘅細美人魚比賽攞咗第一，重跟佢嘅團隊一齊攞咗中國青少年花樣游泳錦標冠軍。2010年重成功入選咗亞運會同亞殘運會嘅引領使者。雖然佢識游水同演藝表演有一定功勞，但佢冇加入到娛樂界同體育界。2016年初，佢去咗深圳參加咗電影《美人魚》嘅拍攝工作。
邏輯門

一道用電晶體嘅與門嘅電路圖解一個集成電路；個電路內置好多道邏輯門，可以做複雜嘅運算。
邏輯門（粵拼：lo4 cap1 mun4，有時叫邏輯閘；取自英文：logic gate）係廿一世紀初電子工程上最重要嘅電子元件之一。一道邏輯門定義上係指「一個布林函數嘅實現」：一道邏輯門會攞一個或者多個二元嘅輸入－即係每個輸入得嗰兩個可能數值 1 同 0；然後道邏輯門會按某啲特定嘅法則，俾一個同樣係二元（1 或者 0）嘅輸出。

基礎
内文：邏輯代數、真值表同電路
睇埋：電子工程同電腦
例如與門（AND gate）就係最常用嘅邏輯門之一。一道與門會攞兩個二元輸入，按邏輯與（AND）嘅法則計個輸出出嚟－如果兩個輸入嘅數值都係 1，輸出就會係 1，否則輸出就會係 0。用真值表嚟表達嘅話，與門係噉（if 輸入 A 係 1 AND 輸入 B 係 1，個輸出先會係 1）：
想像一道用電晶體實現嘅與門：電晶體係一種半導體零件，可以做到用電控制電嘅效果－一粒電晶體可以有三個或者以上嘅終端分別駁住電路，而其中一個終端受嘅電壓或者電流會控制第啲終端過唔過到電；想像附圖嗰幅電路圖解， 同  分別通過一粒電晶體駁住  同  之間條電路，每粒電晶體各有三個終端，喺受到  或者  嚟嘅電嗰陣先會容許另外嗰兩個終端過電；於是，一定要當  同  都有電過嗰陣（兩個都係 1）， 同  之間先會過到電，令  俾出有電 1 嘅輸出－呢個電路係與門概念嘅一個物理呈現。
一部數碼電腦就係用咗大量呢啲電路組成嘅超級運算機械－喺廿一世紀初，一塊普通嘅 CPU 上面閒閒地可以有數量斷億計嘅邏輯門，令到一部電腦能夠係噉對一串以二進制表達嘅數字嚟進行運算。

分類
除咗與門之外，邏輯門仲有或門（OR gate）同非門（NOT gate）等多個款，每款都做某種特定嘅邏輯運算。

集成電路
内文：集成電路
與門同或門等嘅基本邏輯門做嘅係最簡單嗰啲運算，而呢啲基本邏輯門可以砌埋一齊，做更複雜嘅數學運算。事實係，憑住唔同類嘅邏輯門，電子工程師能夠砌出曉做加法、做減法、同多種其他運算嘅集成電路。

通用邏輯門
呢節要加長。

三態邏輯門
呢節要加長。
偷𥄫

偷𥄫，又叫偷睇、偷窺，係指未經人哋同意就偷偷哋睇人哋私隱，譬如裝人換衫、裝人沖涼、裝人裙底噉，屬於性犯罪嘅種類。

香港
香港因殖民地歷史，受到歐美重視個人權益法律根基，設計出完善保護。公眾地方作出偷窺行為，將有可能觸犯有違公德罪或遊蕩導致他人擔心罪，係刑事罪行政府出錢幫你告個色狼。

台灣
偷窺無用攝錄或相似工具，就唔構成妨害秘密罪，只能循《社會秩序維護法》處行政罰。

中國大陸
共產主義群體社會法律原本就缺少保護個人隱私權概念，訴訟只好循《民法》裏名譽權、人格權處理，自己出錢花時間同人打官司，冇咩成功案例。
先進廣場

先進廣場響澳門半島花地瑪堂區馬揸度博士大馬路同馬交石巷，係屬於房屋局嘅經濟房屋。

背景
先進廣場因為管理合約響2013年11月30號屆滿，同原來嘅管理公司唔續約，因為部分業主持續拖欠之前管理公司嘅管理費，影響管理公司畀2013年9月到11月份嘅公共電費。房屋局曾經多次召集前管理公司同管理委員會進行緊急協調會議，響2013年12月24日會上雙方共識由管理委員會協助前管理公司追收拖欠嘅管理費，前管理公司先畀爭落嘅電費，先後找清9月、10月嘅公共電費；之後再響12月31日響房屋局嘅協調會議上，前管理公司再同管理委員會承諾唔理代收同畀返管理公司嘅幾多管理費，都會響限期10月3號前找清2013年11月嘅公共電費，但係管理委員會響限期前最終冇配合前管理公司嘅要求，管理公司亦冇畀拖落來嘅11月公共電費。搞到電力公司發出通知，限期響1月3號前找清爭落嘅公共電費，如果唔係會響6號朝早中斷住宅子部分公共部分嘅供電服務。為咗盡量減少停電事件對全體住戶造成嘅影響，房屋局除咗致力斡旋外，亦呼籲爭議雙方一定要致力解決爭落嘅公共電費問題，亦響2014年1月4日透過通告勸啲住戶做好停電嘅相應準備，重呼籲相關冇畀管理費單位嘅業主，為咗全體業主共同利益，履行責任盡快去畀管理費。而響斡旋過程入面，房屋局亦已經按照四一／九五／M號法令所畀嘅監察權，責成前管理公司一定承擔畀爭落嘅公共電費責任，重告誡會作出相應嘅行政處罰；同時，亦敦促管理委員會應維護全體住戶嘅共同利益，確保樓宇管理正常運作。最後管理委員會接納房屋局呼籲畀咗11月份嘅公共電費，解除先進廣場公共部分停電嘅威脅，房屋局仍會繼續跟進同協調後續嘅工作。。
香港特別行政區主要官員

香港特別行政區主要官員係香港主權移交之後先至出現嘅名詞，根據《香港基本法》，係指所有司長、副司長、局長，同埋屬於部門首長嘅廉政專員、審計署署長、警務處處長、入境事務處處長同海關關長。任免職務除咗由行政長官建議，重需要得到中華人民共和國中央人民政府（國務院）批准。2002年開始實行嘅主要官員問責制只包括司長及副司長同局長，而常任秘書長職級雖然較部份部門首長高級，不過唔屬於主要官員。
根據《基本法》第六十一條規定，香港特別行政區嘅主要官員由喺香港通常居住連續滿十五年並冇外國居留權嘅香港特別行政區永久性居民嘅中國公民擔任。
釜山KCC宙斯盾

釜山KCC宙斯盾（英文：Busan KCC Egis）係南韓釜山嘅職業籃球球會，依家打緊韓國職業籃球聯賽。